Migranți de origine afro-asiatică, călcați de un utilaj agricol în timp ce dormeau într-un lan de rapiță din Timiș.
Doi migranți de origine afro-asiatică au fost răniți de un utilaj agricol, aceștia aflându-se într-un lan de rapiță din apropierea graniței cu Serbia. Polițiștii de frontieră au apelat 112, iar migranții au fost transportați la spital, având răni la picioare. Cei doi au declarat că incidentul a avut loc pentru că ar fi adormit în lanul de rapiță. Cercetarea cazului se va face în prezența unui interpret autorizat pentru că engleza celor două persoane nu este foarte bună.
În apropierea graniței cu Serbia, doi migranți de origine afro-asiatică au fost răniți de un utilaj agricol, anunță Poliția de Frontieră.Polițiștii de frontieră au chemat o ambulanță, iar migranții au fost transportați la spital, având răni la picioare."În urma unui apel la numărul unic 112, un echipaj al Poliției de Frontieră din cadrul SPF Moravița s-a deplasat pe DJ 588, care face legătura între localitățile Șemlacu Mare și Gătaia, unde a identificat doi cetățeni străini", a transmis purtătorul de cuvânt al Inspectoratului Teritorial al Poliției de Frontieră Timișoara, Mihaela Leș.Polițiștii de frontieră au constat că migranții de origine afro-asiatică nu aveau documente de identate asupra lor.Migranții au declarat că au adormit în lanul de rapiță și, astfel, au fost răniți de utilajul agricol.Mihaela Leș a mai declarat că cercetarea va continua în prezența unui interpret autorizat, având în vedere că engleza celor doi migranți nu este foarte bună.